 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 510**

(protokols Nr. 18, 23. p.)

**Par Eiropas Reģionālā attīstības fonda projekta** **“Infrastruktūras un mācību vides pilnveidošana Dzelzavas Pakalnu pamatskolā, Madonas novadā” iesniegšanu un nepieciešamā līdzfinansējuma nodrošināšanu**

Pamatojoties uz Ministru kabineta 2023. gada 14. novembra noteikumiem Nr. 656 “Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.3. pasākuma "Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs" ir sagatavots projekta iesniegums **“Infrastruktūras un mācību vides pilnveidošana Dzelzavas Pakalnu pamatskolā, Madonas novadā”.** Projekta iesniegums tiks iesniegts Centrālā finanšu un līgumu aģentūras Kohēzijas politikas vadības informācijas sistēmā (KPVIS).

Projekta mērķis ir Dzelzavas Pakalnu pamatskolas Kļavu ielā 2, Dzelzavā, Madonas novadā, mācību vides un infrastruktūras, materiāltehniskā nodrošinājuma un mācību līdzekļu pilnveidošana, lai paaugstinātu speciālās izglītības iestāžu kapacitāti kvalitatīvas speciālās izglītības nodrošināšanā.

Projekta mērķa grupa ir Dzelzavas Pakalnu pamatskola, kas ir pašvaldības dibināta speciālās izglītības iestāde, tās pedagogi un izglītojamie.

Projektā tiks risinātas tādas atbalstāmās darbības kā infrastruktūras un mācību vides uzlabošana, tai skaitā piekļūstamības nodrošināšana Dzelzavas Pakalnu pamatskolā, aprīkojuma iegāde, tai skaitā informācijas un tehnoloģiju un kokapstrādes darbgaldu iegāde, video novērošanas sistēmas ierīkošana, kas tika norādīta skolas akreditācijas ziņojuma V punktā pie ieteikumiem, kā arī projekta īstenošanas informācijas un publicitātes pasākumi.

Projekta īstenošanas termiņš līdz 2029. gada 31. decembrim.

Projekta “Infrastruktūras un mācību vides pilnveidošana Dzelzavas Pakalnu pamatskolā, Madonas novadā” kopējās izmaksas 276 539,00 EUR (divi simti septiņdesmit seši tūkstoši pieci simti trīsdesmit deviņi euro, 00 centi), t.sk. Eiropas Reģionālā attīstības fonda finansējums – 235 058,00 (divi simti trīsdesmit pieci tūkstoši piecdesmit astoņi euro, 00 centi). Pašvaldības līdzfinansējums 41 481,00 EUR (četrdesmit viens tūkstotis četri simti astoņdesmit viens euro, 00 centi). Projekta priekšfinansēšanai un līdzfinansēšanai tiks ņemts aizņēmums Valsts kasē.

Projekta kopējo izmaksu apmērs tiks precizēts pēc projektā plānoto iepirkumu veikšanas.

Noklausījusies sniegto informāciju, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Infrastruktūras un mācību vides pilnveidošana Dzelzavas Pakalnu pamatskolā, Madonas novadā”, izmantojot Kohēzijas politikas fonda vadības informācijas sistēmu 2021.-2027. gadam.
2. Apstiprināt projekta “Infrastruktūras un mācību vides pilnveidošana Dzelzavas Pakalnu pamatskolā, Madonas novadā” kopējās izmaksas 276 539,00 EUR (divi simti septiņdesmit seši tūkstoši pieci simti trīsdesmit deviņi euro, 00 centi), t.sk. Eiropas Reģionālā attīstības fonda finansējums – 235 058,00 (divi simti trīsdesmit pieci tūkstoši piecdesmit astoņi euro, 00 centi). Pašvaldības līdzfinansējums 41 481,00 EUR (četrdesmit viens tūkstotis četri simti astoņdesmit viens euro, 00 centi).

 Domes priekšsēdētājs A. Lungevičs

*Raimo 26473032*